Nová generácia DAF série XD a XDC, úplne nové plne elektrické hnacie sústavy PACCAR

**Spoločnosť DAF na výstave IAA 2022 potvrdzuje, že je špičkou vo svojom odvetví**

**Spoločnosť DAF začína budúcnosť profesionálnej a distribučnej prepravy uvedením novej generácie nákladných vozidiel DAF XD a XDC na výstave IAA Transportation 2022 v Hannoveri. Okrem toho spoločnosť DAF posilňuje svoje vedúce postavenie v oblasti ochrany životného prostredia a odhaľuje úplne novú sériu plne elektrických hnacích sústav modelov DAF XD a XF novej generácie. Tieto príťažlivé nákladné vozidlá ponúkajú na jedno nabitie dojazd viac ako 500 kilometrov s nulovými emisiami.**

Spoločnosť DAF Trucks, ktorá má na výstave IAA Transportation 2022 v Hannoveri dominantné postavenie v hale 21, vytvorila skvelé pódium pre úplne nový rad oceňovaných produktov.

* Úplne nová séria DAF XD udáva nový štandard v segmente distribúcie
  + Spoločná DNA špičkových modelov DAF XF, XG a XG+
  + Prvotriedna bezpečnosť, efektívnosť a pohodlie vodiča
  + Veľmi univerzálny rad produktov
  + Začiatok výroby na jeseň 2022
* Nové modely DAF XDC a XFC pre špecializované aplikácie a stavebníctvo
  + Konfigurácie s tromi a štyrmi nápravami
  + Robustná konštrukcia s jedinečnou mriežkou a nárazníkom
  + Vynikajúci nájazdový uhol a veľká svetlá výška
* Nové modely DAF XD a XF potvrdzujú vedúce postavenie v oblasti ochrany životného prostredia
  + Najmodernejšie elektrické motory PACCAR s výkonom až do 350 kW (480 k)
  + Široký výber kapacít akumulátorov
  + Dojazd s nulovými emisiami od 200 do viac ako 500 kilometrov
  + Nový závod na montáž elektrických nákladných vozidiel DAF
* Nový model DAF XF je teraz dostupný aj s kabínami Day Cab a Sleeper Cab

**Novým modelom DAF XD sa začína budúcnosť distribúcie**

Spoločnosť DAF na výstave IAA Transportation 2022 predstavuje úplne nový rad profesionálnych a distribučných nákladných vozidiel. Nová generácia modelu DAF XD má DNA spoločnú s ocenenými nákladnými vozidlami na diaľkovú prepravu „International Truck of the Year 2022“, modelmi XF, XG a XG⁺. Nová generácia modelu DAF XD udáva nový štandard vo svojej triede z hľadiska bezpečnosti, efektívnosti a pohodlia vodiča.

**Nový štandard z hľadiska bezpečnosti**  
Konštrukcia kabíny novej generácie DAF XD sa vyznačuje mimoriadne nízko položenými veľkým čelným sklom a veľkými bočnými oknami, ktoré umožňujú najlepší priamy výhľad vo svojej triede. Ten je možný vďaka kombinácii s nízkou polohou kabíny (o 17 cm nižšie ako nový model XF) a novou prístrojovou doskou „Vision Dashboard“, ktorá sa vyznačuje tým, že je na strane spolujazdca natočená smerom k vodičovi.

Voliteľne je k dispozícii bočné okno a sklopné sedadlo spolujazdca, ktoré umožňujú voľný výhľad na chodcov a cyklistov vedľa nákladného vozidla na strane spolujazdca. Bezkonkurenčný nepriamy výhľad je umocnený systémom DAF Digital Vision a DAF Corner View. Keď sa v mŕtvom uhle vozidla na strane spolujazdca ocitnú ostatní účastníci cestnej premávky, vodiča na to upozorní asistent odbočenia DAF vizuálnymi a zvukovými výstrahami.

**Nový štandard z hľadiska efektívnosti**  
Vďaka dokonale tvarovanej aerodynamickej kabíne vozidlo dosahuje prvotriednu spotrebu paliva a nízke emisie CO2. Má zaoblené čelné sklo a optimálne prúdenie vzduchu okolo motora a pod kabínou ako modely DAF XF, XG a XG+ na diaľkovú dopravu.

Špičkovú efektívnosť vozidla ešte viac vylepšuje nový motor PACCAR MX-11, inteligentný systém následnej úpravy výfukových plynov, nízka hmotnosť vozidla, automatická prevodovka TraXon v štandardnej výbave a sofistikované asistenčné systémy vodiča. Široká dostupnosť PTO, modulov na upevnenie nadstavby a konektorov zaisťuje prvotriedne možnosti úpravy pre výrobcov nadstavieb.

**Nový štandard pohodlia vodiča**Nová generácia modelu DAF XD ponúka prvotriedne, vynikajúco prístupné a priestranné kabíny s objemom až do 10 m3. Okrem kabín Sleeper Cab a Sleeper High Cab je k dispozícii aj kabína Day Cab, ktorá štandardne ponúka rozšírený vnútorný priestor.

Bezkonkurenčné rozsahy nastavenia sedadla a volantu sú zárukou ideálnej polohy na riadenie vozidla. Výrazná a veľmi ergonomická prístrojová doska disponuje jasne zreteľnými a plne digitálnymi prístrojovými panelmi. Jazdné vlastnosti a ovládateľnosť profitujú z novej, vylepšenej konštrukcie prednej časti podvozka, odpruženia kabíny a zavesenia zadnej nápravy.

**Vyniká vo všestrannosti**

Nová generácia modelu DAF XD sa dá objednať s rôznymi konfiguráciami náprav 4×2 a 6×2, ako ťahače aj podvozky. Výroba sa začne na jeseň 2022.

*Úplne nová séria nákladných vozidiel DAF XD pre distribučnú a profesionálnu prepravu je potešením pre majiteľov a snom pre vodiča.*

**Modely DAF XDC a XFC pre špecializované a stavebné aplikácie**Spoločnosť DAF na výstave IAA Transportation 2022 predstavuje aj novú generáciu modelov DAF XDC a XFC. Tieto vysoko kvalitné stavebné vozidlá majú dvojnápravové, trojnápravové a štvornápravové konfigurácie, aby spĺňali osobitné požiadavky profesionálneho a stavebného segmentu.

**Vysoké užitočné zaťaženie a robustná konštrukcia**

Nová generácia modelu XDC s 10,8-litrovým motorom PACCAR MX-11 a modelu XFC s 10,8-litrovým motorom PACCAR MX-11 a 12,9-litrovým motorom PACCAR MX-13 ponúka vysoké užitočné zaťaženie vďaka nízkej pohotovostnej hmotnosti vozidla. Tieto stavebné modely sú navrhnuté tak, aby zvládali tie najťažšie práce aj v najdrsnejších podmienkach, a majú robustný nárazník, odolnú mriežku chladiča a kovový ochranný kryt chladiča. Nákladné vozidlá XDC a XFC ponúkajú veľký nájazdový uhol a veľkú svetlú výšku, ktorá umožňuje vynikajúcu jazdu v teréne.

Nové prvotriedne nákladné vozidlá od spoločnosti DAF pre špecializované a stavebné odvetvie sa začnú vyrábať začiatkom roka 2023 a dajú sa objednať už teraz.

*Nové nákladné vozidlá DAF XDC a XFC s dvoma, tromi a štyrmi nápravami sú ideálne vozidlá na profesionálne a stavebné účely, keďže predstavujú kombináciu vysokého užitočného zaťaženia, vynikajúcich vlastností pre jazdu na cestách aj v teréne, ako aj robustnej konštrukcie.*

**Spoločnosť DAF predstavuje novú generáciu vozidiel DAF XD a XF Electric**

Spoločnosť DAF posilňuje svoju pozíciu popredného výrobcu vozidiel „s nulovými emisiami“ a uvádza nové nákladné vozidlá XD a XF Electric. Tieto inovatívne nákladné vozidlá majú úplne nové modulárne hnacie sústavy, ktoré na jedno nabitie umožňujú dojazd s nulovými emisiami od 200 do viac ako 500 kilometrov. Modely DAF XD a DAF XF Electric budú k dispozícii ako ťahače aj podvozky a dajú sa objednať už teraz.

Efektívne a spoľahlivé elektrické motory PACCAR dosahujú výkon od 170 do 350 kW (230 až 480 k) s cieľom optimálne prispôsobiť nové modely DAF XD a XF Electric potrebám zákazníka. V kombinácii s akumulátormi s piatimi moduly môže dojazd čisto na elektrinu v závislosti od okolností a použitia prekročiť až 500 kilometrov.

**Možnosti rýchleho nabíjania a nabíjania striedavým prúdom**  
Novú generáciu modelov XD a XF Electric je možné rýchlo nabíjať s výkonom až do 325 kW, čo umožňuje dobitie 3-modulového akumulátora z 0 na 80 % jeho kapacity už za niečo vyše 45 minút. Voliteľne je k dispozícii zabudovaná nabíjačka s možnosťou nabíjania striedavým prúdom (AC) až do 22 kW. Umožňuje tak flexibilitu pri používaní vozidla na miestach, kde nie sú k dispozícii nabíjačky na jednosmerný prúd.

**Vyrobené v Eindhovene**Inovatívne nákladné vozidlá DAF XD a XF Electric sa budú montovať na úplne novej výrobnej linke v Eindhovene. Montáž moderných nákladných vozidiel DAF Electric začne sériovo v roku 2023.

*Vďaka úplne novým modulárnym hnacím sústavám pre elektrické vozidlá sa spoločnosť DAF opäť dostáva na čelo v oblasti prepravy s nulovými emisiami a ponúka svojim zákazníkom prvotriedne riešenia plne elektrických nákladných vozidiel.*

**Nové varianty modelu DAF XF s titulom „International Truck of the Year 2022“**

Na výstave IAA Transportation 2022 spoločnosť DAF rozširuje tiež rad produktov úspešného nového modelu DAF XF oceneného ako „International Truck of the Year 2022“. Novinkou v ponuke sú kabíny Day Cab a Sleeper Cab, ktoré dopĺňajú súčasný variant Sleeper High Cab.

*S rozšírením celého radu variantov podvozka a kabíny pre nákladné vozidlá XD, XF, XG a XG⁺ novej generácie ponúka spoločnosť DAF najpokročilejšie nákladné vozidlá na trhu pre distribučné, špecializované a diaľkové použitie* *aj oblasti použitia s vysokým zaťažením.*

**Spoločnosť DAF Trucks N.V.** – dcérska spoločnosť globálnej americkej spoločnosti PACCAR Inc., ktorá navrhuje a vyrába ľahké, stredne ťažké a ťažké nákladné vozidlá. Spoločnosť DAF dodáva kompletný rad ťahačov a profesionálnych nákladných vozidiel a dokáže zabezpečiť optimálne vozidlo na každý druh prepravy. Je aj lídrom v poskytovaní služieb, medzi ktoré patria servisné zmluvy MultiSupport, finančné služby od spoločnosti PACCAR Financial a služby v oblasti dodávok prvotriednych náhradných dielov od spoločnosti PACCAR Parts.

Hannover 19. septembra 2022

Ďalšie informácie:

Spoločnosť DAF Trucks CZ, s.r.o.

Oddělení Prodeje a Marketingu

Marie van Hout, +420 778 739 889

[www.daf.com](http://www.daf.com)